સ્પષ્ટ છે કે જો કોઈ ખેલાડી સારું પ્રદર્શન ના કરે તો તેના વિકલ્પો અંગે વિચારણા કરાય, પરંતુ ચાહકોનાે ગુસ્સાે કારણ પણ વાજબી છે. ગુસ્સાનું કારણ છે મુખ્ય પસંદગીકારની ખુદની કરિયર. એમએસકે પ્રસાદ ખુદ પણ એક વિકેટકીપર-બેટ્સમેન હતા, પરંતુ ભારતના સૌથી સફળ કેપ્ટન ધોની સામે તેમની કરિયર ક્યાંય નજરે પડે તેવી નથી. પ્રસાદે પોતાની આંતરરાષ્ટ્રીય કરિયરમાં માત્ર છ ટેસ્ટ રમી છે, જેમાં તેમના નામ પર માત્ર ૧૦૬ રન નોંધાયેલા છે. આ દરમિયાન વિકેટકીપર તરીકે તેમણે ૧૫ કેચ ઝડપ્યા છે, પરંતુ એક પણ સ્ટમ્પિંગ તેમણે કર્યું નથી. પ્રસાદે ૧૭ વન ડેમાં ૧૩૧ રન, ૧૪ કેચ અને કુલ સાત સ્ટમ્પિંગ કર્યાં. આજે તેઓ મુખ્ય પસંદગીકાર છે અને તેઓ એક એવા ખેલાડી (ધોની)ની કરિયાર ખતમ કરવાની સત્તા ધરાવે છે, જેના આંકડા કંઈક આવા છે. ધોની ૯૦ ટેસ્ટમાં ૪૮૭૬ રન, ૨૫૬ કેચ અને ૩૮ સ્ટમ્પિંગ કરી ચૂક્યો છે, જ્યારે ૨૯૬ વન ડેમાં ધોની ૯૪૯૬ રન, ૨૭૮ કેચ અને ૯૭ સ્ટમ્પિંગ કરી ચૂક્યો છે. આ ઉપરાંત ટી-૨૦ ક્રિકેટમાં ધોની ૭૭ મેચમાં ૧૨૧૧ રન, ૪૩ કેચ અને ૨૩ સ્ટમ્પિંગ કરી ચૂક્યો છે. આ ઉપરાંત ભારતને પોતાની કેપ્ટનશિપમાં ટી-૨૦ વિશ્વકપ, વન ડે વિશ્વકપ, આઇસીસી ચેમ્પિયનશિપ ટ્રોફી હાંસલ કરાવવાની સાથે સાથે ટેસ્ટમાં ટીમ ઇન્ડિયાને નંબર વન બનાવવા વાળો એક માત્ર કેપ્ટન.